LidanRubinov/Halacha-QA huggingface dataset:
שאלה: נטישת הקב"ה את עם ישראל: א,האם תתכן מציאות שהשם נטש את עמו כמובטח "אם בחוקותי תלכו" ואם לא כיצד ניתן להסביר את העובדה שבכל יום שישי, מתקבצים עשרות אלפים מוסלמים לתפילה על הר הבית והשם לא מגיב? ב.האם התעסקות בשאלה מעין זו היא ח"ו כפירה (ע"פ הרמב"ם)? ג.התחבטות זו הובאה למנהל ביה"ס ע"י רב ביה"ס.
תשובה: : כל שאלה ניתן לשאול במידה ששואלים בענווה. ענווה פירושה שאין אנו מתנים את עבודת ה' בתשובה לשאלות. ניתן להשאר בשאלה גם ללא תשובה. אי התשובה היא לא משום שאין תשובות אלא משום שלנו יש קוצר השגה. לפעמים הקב"ה בכוונה משאיר אותנו עם שאלות כנסיון לראות האם אנו נמשיך לעבוד אותו למרות שאלותינו. כך למדנו מאבינו הגדול בנסיון העקדה שלמרות היו לו שאלות רבות בכל אופן עשה את המצווה עליו. בתורה כתוב מפורש שיתכן מצב של הסתר פנים. אולם לא יתכן מצב של עזיבה מוחלטת של ה' אותנו. כמו שהתורה לא תהיה מוחלפת כך גם עם ישראל לא יהיה מוחלף. אולם מידת גילוי שכינה עלינו תלוי במעשינו. כבר בזמן התנאים היה מצב של שועל בבית קודשי הקודשים שעורר תמיהה ובכי מצד התנאים. רבי עקיבא במבטו העמוק נסך בהם תקווה לישועה. המהרש"א שם מבאר שהתימא היתה כיצד דווקא במקום הקדוש ביותר יוצא שועל. ורבי עקיבא ענה שדווקא המצב הקיצוני של רע ששולט במקום המקדש מעיד על הגאולה שעומדת בפתח. כבר בח אנו רואים מאמרים רבים המעידים על כך שלפני בוא המשיח יהיה מציאות רוחנית מסובכת. על רעיון זה כתב בצורה רחבה המהר"ל בספר נצח ישראל. שם מרחיב ברעיון שההעדר קודם להוויה. לפני ביאת משיח יהיה מצב של העדר והסתר פנים. גם הרמח"ל בספר דעת תבונות מרחיב בענין זה. הדרך לגילוי שכינה הוא דווקא בכך שנותנים לרשעה להתפרץ ולצאת החוצה ואז דווקא כשהיא גלויה הקב"ה יכול לטפל בה. מצב זה דומה למציאות של ערב שבת שעושים כביסה לכבוד שבת. אדם בא ביום חמישי לבית שמתארגן לשבת נראה לו שהכל מלוכלך ובלגן. אולם כל הלכלוך הוא בעצם תהליך של נקיון. אנו מקוים ומאמינים שזה פשר הכוחות השליליים שמצליחים להתגלות. זהו הפרפור האחרון שלהם לפני גסיסתם. זאת תפילתנו.
שאלה: איך להתמודד עם משפחה חילונית?: בעלי ואני בתהליך כבר מספר שנים של חזרה בתשובה מבחינתי הכל זרם בקלילות ובטיבעיות ועבור בעלי הכל הולך לאט, כך שנוצר מצב שבחזות שלי אני נראית חרדית והילדים שלי במוסדות לימוד חרדים ואילו בעלי מתקדם בקצב איטי יותר גם מבחינת החזות וגם מבחינת ההשקפה. הבעיה היא שהמשפחה שלו ממש חילוניים ויש מצד המשפחה שלו הרבה ארועים לא רק באולם גם בבית (ימי הולדת,יום נישואין,חגים,שבתות וכו ) לבעלי לא מפריע שנלך לארועים אלו למרות שהכל שם בעירוב והנשים כלל לא צנועות ולצערי מתלבשות בהתאם וכך גם הילדים שלהם. לי זה מאוד מפריע כיוון שאני עובדת קשה מאוד על חינוך הילדים (יש לי בת בגיל חמש וחצי שתחי-ה ובן בגיל שלוש כמעט שיחי-ה ) וממש משתדלת לשמור על הטוהר שלהם בעלי לא רואה בעין יפה את ההתרחקות הזו וכשיש ארוע שאני לא רוצה ללכת אליו עם הילדים אז הוא מתרגז שכאילו בגלל הדרך שלנו אנו מתרחקים. האמן לי שאני מנסה להסביר בעדינות שזה לטובת הילדים אך אני חוששת שמצב כזה יגרום לו לסגת אחורנית כיוון שזה קורה לעיתים קרובות לקח לי המון זמן והרבה דמעות לבורא עולם כדי לגרום לבעלי להיות בעל תשובה ב"ה. ואיני רוצה לגרום לו לריחוק חלילה או לעצב ומצד שני אני לא יכולה לחשוף את הילדים שלי לפריצות הזו, שגם כך הם נחשפים אליה ברחוב בעל כורחם, למרות שאנו גרים באיזור שיש בו הרבה חרדים. אנא עזרו לי להתמודד עם הנושא הזה כדי שלא אפגע בחינוך הילדים ובבעלי.
תשובה: אני מבין את הצער שלך. אך עליך להתאזר בסבלנות ולהסביר לילדה באופן כללי שיש אנשים ששומרים יותר מצות ויש פחות, ואתם ב"ה שומרים יותר, ואל תלחצי על בעלך לנתק את הקשרים המשפחתיים אלא להתחזק יחד בשמירת מצוות והשאר יבוא מאליו במשך הזמן.
שאלה: הריגת יתוש בשבת: יתוש סווג עד היום ע"פ מה שראיתי כמו זבוב - שאין במינו ניצוד אך גם לא מזיק ואסור מדברי סופרים להרגו בשבת. האם היום, שידוע כי יתושים יש בהם סכנה, ובשנים האחרונות אושפזו ואף נפטרו אנשים עקב עקיצות יתושים, אין מן הראוי לשנות את העמדה לגבי יתושים כמזיקים ויש בהם סכנה?
תשובה: דבר זה צריך להבדוק מבחינה סטטיסטית, כמה יתושים מסווגים כממיתים מתוך סך אוכלוסית היתושים, ועל-פי זה לקבוע האם יש טעם בשינוי הדין משום ספק פיקוח-נפש.
שאלה: פרנסה מול כיבוד הורים: אני סטודנט לכלכלה וגר בחיפה, אולם מרבית העבודה בתחום הנ"ל מתנהל דווקא באזור המרכז. האם כדאי לעבור למרכז, על אף שזה יגרום אי נחת להוריי, או שמא להשאר בצפון ולהגיד פרנסה מן שמיא?
תשובה: כאשר עומדת פרנסתך כרווק מול כיבוד הורים, צריך להבחין בין שני מצבים. אם זה בסך-הכל יגרום להפחתת כיבודם על-ידך, אזי מותר לך לעבור לאזור המרכז. אבל אם זה יגרום להם צער של ממש, תשאר ליד הוריך.
שאלה: להאכיל חלב ובשר לתינוק: האם יש לנקות מגש של כסא אוכל לתינוק לאחר שהיה עליו שניצל בשרי וכדו בכדי שהפירורים לא יתערבו עם מאכלי חלב שהתינוק יאכל לאחר מכן? האם יש איסור להאכיל לילד הקטן מגיל חינוך בשר וחלב? האם יש למנוע ממנו כשהוא אוכל לבדו?
תשובה: מותר להאכיל תינוק חלב אחרי בשר ללא המתנה של שש שעות אולם לא ביחד.
שאלה: כיבוי מאוורר בשבת: האם מוסכם המובא ב מנוחת אהבה לפיו כיבוי מכשיר חשמלי (שאין בו נורת להט) אסור מצד גזירה (שנהגו להתייחס לחשמל ולכיבויו כאסור בשבת) שהרי הדלקתו היא רק מוליד וא"כ אין בכיבויו איסור מעיקר הדין (בהנחה שלא חוששים לשיטת החזו"א שהיא בונה וממילא בכיבוי יש לשיטתו סותר )?
תשובה: גם מי שחולק על החזו"א וסובר שאין כאן איסור תורה מודה שיש כאן איסור דרבנן.
שאלה: שאלה לגבי אורות התשובה: אני בחור בן 17, והחלטתי לקרוא אורות התשובה, אבל את המהדורה הרגילה ללא הפירושים גם מפאת זה שאני רוצה לקרוא הספר קודם כ"פשט" ולנסות להבין לבד, וגם מפאת עצלנותי לקרוא הרבה. וזו גם הסיבה שישנם דברים שאינני מבין מן הסתם. שאלתי היא, הרב מדבר לאורך כל הפרקים שעד עתה קראתי על "אור התשובה", אך אינני מצליח עדיין לרדת לסוף דעתו, את מה הרב מגדיר כ"אור התשובה"? אינני מצליח לפשט בדעתי מהו אותו האור שהרב מרבה לדבר עליו, האם זהו כינוי לאיזשהו מהלך אלוקי המתקדם לאורך הזמן כנחשול ו"שוטף" הוא את כל ארועי העולם? זה מה שדעתי צלחה להבין.
תשובה: שלון רב: גם הבנתך נכונה. התשובה קדמה לעולם. רעיון התשובה הוא עמוק. הרב בדבריו ראשית רוצה ללמד אותנו שהתשובה אינה רק המציאות המקומית שבא אדם באופן אישי מחליט לעזוב חטא לשנות דרכו. הרב מבאר שרעיון התשובה הוא קשור למהלך כללי ואחדותי שנמצא בעולם. לכן הרב מכנה את התשובה כאור. האור הינו תופעה כללית שמקיפה את העולם מהיום הראשון. האור הינו חודר לכל מקום. מעבר לכך הדימוי לאור הוא משום שהאור נחשב כיצירה רוחנית. התשובה הינה חזרה אל הרוח הקודמת להופעת החומר. צד נוסף שיש בדימוי לאור הוא שבזמן שיש אור ניתן לראות המון פרטים כקשורים אחד לשני. אור התשובה הוא האור שדוחף את כל הפרטים להתאחד. מתוך האור הכללי הזה יש הופעות רבות. שתזכה לאור התשובה יחד עם כל עם ישראל.
שאלה: תשובה על חטא שכיח: האם לעשות תשובה וקבלה לעתיד שאתה יודע שיש מצב שאתה עוד הפעם תיפול באותו חטא אז האם אתה צריך לקבל לעתיד לא לחזור על החטא או לא?
תשובה: התשובה שלנו כוללת גם תשובה על חטא פרטי וגם תשובה כללית. התשובה הכללית היא הרצון להיות נקי וטהור מכל חולשה. זאת אנו מבטאים ומתפללים למרות שאנו יודעים שלא נוכל להתנקות מכל החולשות שלנו. אולם על ידי האמירה הכללית אנו יודעים שיהיו לנו פחות חולשות. עצם האמירה והעמידה מול הקב"ה בצורה שאנו מביעים באמת ובתמים את רצוננו הפנימי זה כבר נותן לנו כוח שודאי נצליח למעט בחולשתנו. מלבד זאת יש תשובה על מעשה פרטי וחטא פרטי. כאן למרות שאדם יודע שהוא שונה בחטא ויודע שהוא עומד להיכשל אסור לו להתיאש ולקבל זאת כמובן מאליו. כשאדם אומר קבלה לעתיד יחשוב מה הוא יכול לקבל על עצמו. למשל אם אדם נכשל בחטא כל יום יקבל על עצמו שבשבת הוא לא יפול בחטא. כשהוא מקבל על עצמו יאמר אני מקבל שלא אחטא בשבת ובשאיפה שגם לעולם לא. הקב"ה בוחן לבבות ידע שאין זאת מכוח זלזול בחטא אלא דוקא מכוח לקיחת אחריות אמיתית. לסיכום יש קבלה לעתיד כללית שהיא בחינת הבעת רצון פנימי ותפלה ויש קבלה לעתיד נקודתית שבא אדם יעשה חשבון בדיוק מה הוא מקבל עליו. שני הקבלות האלו חשובות ומרכיבות את הקבלה לעתיד.
שאלה: אבדה ששטפה נהר: האם כשפורצים למישהו לבית ומתחילים לגנוב משם במטרה לקחת הכל, מותר לי לקחת חלק מטעם "אבדה ששטפה נהר" (כשאין משטרה וכד ) כמו בצריבה?
תשובה: צריבת דיסקים על-ידי האינטרנט הוגדרה כאבדה ששטפה נהר, משום שהחפץ עצמו אבוד כבר מבעליו, ואין שום סיכוי שיוכל למצוא אותו ולכן הוא מתייאש. לעומת זאת, במקרה של פריצה לבית, בעל הבית לא מתייאש משום שיש סיכוי למצוא את הגנבים. וגם אם הוא אולי מתייאש, הוא מתייאש ממה שנגנב כבר, ולא ממה שעוד בבית ולא נלקח על-ידי הגנבים.
שאלה: מתנה מחנות: חבר שלח אותי לחנות לקנות לו תרופות הומאופטיות, הלכתי לחנות ושם אמרו לי על אחת מהתרופות שמי שקונה מקבל אחת חינם, ושאלתי למי שייכת התרופה שניתנה, האם לשולחים אותי או לי?
תשובה: תתפשרו ביניכם.
שאלה: נמלכתי לשתות: לקחתי כדור לבליעה ולקחתי כוס מלאה מים ושמתי הכדור בפה ובלעתי אותו עם קצת מים, ולאחר מכן נמלכתי לשתות את המים שנשארו בכוס. האם לברך עליהם לאחר שנמלכתי לשתות למרות שזה באותו כוס ששתיתי קצת ממנה?
תשובה: כאשר אדם שותה מים שלא לרוות את צימאונו, הוא אינו חייב לברך. ולכן השותה מים על-מנת לבלוע כדור, אינו מברך. אבל אם הוא נמלך אחר-כך לשתות לצמאו, הוא חייב לברך.
שאלה: דעת בעל הבית: מי שהוא אורח אצל בעל הבית, ברכה אחת על מאכל פוטרת כל מה שיביאו לו אחרי זה מאותו ברכה. האם מי שבירך "שהכל" על כוס מים ושתה את הכוס ולאחר כחצי שעה הביא לו בעל הבית בשר, האם אין צריך לברך על הבשר כלל?
תשובה: הכי טוב, שאדם שמברך על דבר שמביא לו בעל-הבית, יכוון לפטור כל דבר שברכתו שווה שיביא לו בעל-הבית בהמשך.
שאלה: כלב שמפריע את מנוחת השכנים: הכנסתי הביתה כלב כאמצעי טיפול לילדים. הכלב הוא עוד קטן ומרבה לנבוח. כתוצאה מכך זה מפריע למנוחת השכנים בצהרים ובלילה. העברתי אותו למקום מרוחק יותר ועדיין התלונות ממשיכות. איני רוצה לזרוק את הכלב הן בשל תרומתו לילדי והן בשל השתלבותו בבית. וגם מדין צער בע"ח ומצד שני איני רוצה להפריע את מנוחת השכנים. כיצד עלי להתייחס לטענותיהם?
תשובה: לנוהגים כמנהגי אשכנז בוודאי מותר להחזיק את הכלב, כל עוד שאין מדובר ברעש גדול כל כך שמונע מהשכנים מלישון בלילה. ולנוהגים כספרדים, נראה שגם ניתן להקל אם אמנם הכלב משמש לצורך רפואי למשפחתך. אם העניין לא נפתר, ביד השכנים לפנות לבית הדין שבאזורכם, לבירור הדין. מקור   שולחן ערוך חושן המשפט סימן קנו ס"ב. הרב חננאל פאטישינו.
שאלה: לברך אם לא התכוונתי לאכול גם בורקס?: אם התיישבתי על השולחן אוכל בבית ובירכתי על אורז בורא מיני מזונות, וסיימתי את כל האורז שבצלחת ולאחר מכן לקחתי עוף ובירכתי עליו וסיימתי לאוכלו וכעת מתחשק לי לקחת גם בורקס מהמטבח, האם אין צריך לברך עליו בגלל שבירכתי על האורז? אפילו שלא היה בדעתי כלל בשעת הברכה לפטור את הבורקס ולא היה לפני על השולחן.
תשובה: אם בזמן שברכת על האורז חשבת במפורש בדעתך שלא לאכול שום דבר שברכתו דומה, הנך צריך לברך על הבורקס, משום שזה נחשב שנמלכת לאכול שוב. אבל אם לא חשבת במפורש שלא לאכול דבר נוסף שברכתו שווה, אינך צריך לברך שוב.
שאלה: זמן עבודה כמעשר כספים: 1. האם ניתן לתת מעשר כספים ע"י עשיית פעולה העולה כסף, למשל: ביצוע עיצוב גרפי במחשב למוסד נזקק, פעולה שנהוג לשלם עליה בדר"כ ע"פ זמן עבודה. 2. במידה וכן, האם מחויב המציאות שזוהי עבודתי או גם אם אני עובד במקצוע אחר.
תשובה: ניתן לתת מעשר כספים על-ידי זמן עבודה שרגילים לשלם עליה, ולא משנה איזו עבודה זו.
שאלה: מי שלא ענה.: ר הסליחות אנו אומרים את תפילת "מי שענה לאברהם אבינו. הוא יעננו.". התעורר אצלי קושי מסוים באמירת התפילה. התפילה מציגה את ה כעונה לכל מי שמגיע לו. עלתה בי מחשבה של הצד השני : "ומה עם כל מי שלא נענה?". וכי לאורך כל ההיסטוריה היהודית כל מי שהיה ראוי נענה?! ועלתה בי מחשבה לכתוב תוספת לתפילה: "מי שלא ענה ל. ול. הוא יעננו". אני חושש להעלות את הדברים על הכתב מחשש שיתפרשו לא נכון, או יעוררו שאלות אצל מי שאין לו. אני מאמין למרות השאלות, אך קשה לי עם הציור הסטרילי של התפילה. אני מאמין שמי שלא ענה לתושבי גוש קטיף הוא יעננו בפעם אחרת, ואולי הוא ענה ולא הבנו את התשובה. אבל אם אני מנסה להתכוון בתפילה - קשה לי לומר רק "מי שענה. ומי שענה." בלי החלק הנוסף? השאלות לסיכום: 1.האם יש מקום לקושי שלי באמירת התפילה במידה ואין מקום אשתדל לעקור אותו מליבי. 2.במידה ויש מקום לקושי האם מותר לי להעלות אותו על הכתב? האם גם באופן של כתיבת המשך "מי שלא ענה. הוא יעננו"?
תשובה: אומנם גם אם מישהו לא נענה פעם עדיין יש סיכוי שייענה פעם אחרת אך א"א לומר זאת בתפילה כי התפילה באה לצרף אותנו לאלו שזכו ונענו ולא למי שלא נענה. תפילה אינה לחיצה על כפתור המפעיל מנגנון אוטומטי, תפילה היא פנייה אל ה' אשר בידו הכל. גם כשלא נענים הערך של הפניה נשאר קיים. אדם פנה אל ה' התקרב אליו זה העיקר זו מטרתה. ה' כמובן גם עונה באופן זה, כי אותם אנשים זכו להתקרבות מיוחדת ואנו מעונינים להגיע לדרגה דומה גם אם לא נענה, ובכל זאת אנו גם מקווים שנענה. שנה טובה.
שאלה: בריתה ביום שישי - המשך: הרב פסק שמותר בריתה ביום שישי, אשמח לקבל הסבר על מקורות הדין וכיצד זה מסתדר עם פשט פסיקתו של המחבר בסימן רמ"ט?
תשובה: אתה צודק שאין עושין בע"ש סעודה חוץ מברית ופדיוה"ב שהיום זמנן משא"כ ארוסין שאין הכרח לעשותם היום, אך מוזכר שם גם סיום, האם הכרח היה לסיים היום דווקא? אלא כנראה הייתה סיבה לסיים היום דוקא. נלענ"ד שבימינו שאנשים פנויים ביום שישי יש סיבה מוצדקת לקיים סעודת מצוה ביום שישי ולכן התניתי שהסעודה תהיה מלווה בדברי תורה כדי שתהיה סעודת מצוה. איני קובע מסמרות בסברה זו והרוצה לחלוק יחלוק.
שאלה: בת בלהקה: האם יש איסור הלכתי שבת תנגן בלהקה באירוע כמו חתונה וכד' אם היא לא שרה, והאם זה משנה אם היא נשואה או לא?
תשובה: אין ממש איסור הלכתי, אבל לא נראה לי שזה מתאים שהיא מנגנת וכולם רואים ומסתכלים עליה. ואין זה משנה אם היא נשואה.
שאלה: סדר ברכות הסימנים בראש השנה: הרב זצ"ל כותב ב"עולת ראיה" סדר שונה של ברכות על הסימנים מאשר הסדר המקובל כפי שנפסק במ"ב. האם יש לנהוג כך הלכה למעשה, ומדוע הרב שינה?
תשובה: הסדר הנהוג בתפוצות ישראל הוא הסדר שצריך לנהוג בראש-השנה, חוץ מאנשים בעלי הבנה בפנימיות התורה, שינהגו על-פי הסדר של מרן הרב זצ"ל בסידורו.
שאלה: שינה בחדר עם צלב: בביקורי האחרון באירופה, נתקלתי בחלק מבתי הארחה, בצלב עם אותו האיש תלוי על הקיר, ולעתים רבות מעל המיטות בחדר השינה. האם מותר לישון בחדר זה, וכן להתפלל?
תשובה: מותר לישון בחדר זה, וכשאתה מתפלל אל תפנה את ראשך ופניך נגד צורה זו.
שאלה: נסיעה בשבת באמצעות גוי: אני דתי ומתגורר מחוץ לישראל בשליחות המדינה. בית הכנסת הקרוב ביותר למגורי מצוי בטווח של חצי שעת נסיעה, דהיינו איני יכול להגיע ברגל לבית כנסת. יש לי ב"ה שני ילדים שחינוכם הדתי חשוב לי. מצד אחד קשה לי לחשוב על כך שכל שנות השליחות ילדי לא יהיו בבית כנסת במהלך השבת, מצד שני איני מכיר פתרון לבעיה. האם מותר לי לנסוע באמצעות נהג גוי קבוע שאיני נותן לו כסף או הוראות במהלך השבת כלל, אך הוא יודע כי עליו להסיע את המשפחה לבית כנסת בשבת קודש?
תשובה: אין לאפשר לגוי להסיע אתכם בשבת לבית-הכנסת, אבל הנך יכול לעבור מדי פעם להתגורר ביום שישי בסמוך לבית-הכנסת אצל אחד מבני הקהילה, ותלכו לבית-הכנסת ברגל.
שאלה: קבורה בארון: האם מי שרוצה יכול להקבר בארון, בקבורה ע"פ ההלכה? השאלה היא עבור מישהי לא דתיה, שהנושא חשוב לה, אך יש חשש שאם לא תהיה דרך לקבורה בארון היא תדרוש מבני משפחתה לקוברה בקבורה אזרחית.
תשובה: בארץ ישראל נהגו חברא-קדישא לקבור ללא ארון. איני חושב שחברא-קדישא צריכים לשנות ממנהגם בגללה. וכבר היה מקרה כזה שבן-קיבוץ נהרג בהיותו בצבא, ומשפחתו רצתה שהצבא יעשה לו טקס צבאי ללא הפן היהודי המנוהל על-ידי הרבנות הצבאית. הרמטכ"ל דאז אמר להם שיש לצבא נוהל קבורה, אם הם רוצים הם יכולים לוותר על קבורה על-ידי הצבא, אבל אם הם רוצים קבורה צבאית, הם לא יכולים להכתיב לצבא איך לבצע את הטקס. ויפים הדברים למי שאמרם.
שאלה: ברכת הגומל על ידי מישהו אחר: האם אבא של בחורה שעברה תאונת דרכים יכול לומר ברכת הגומל במקומה?
תשובה: ברכת הגומל היא ברכה אישית ופרטית, ולא ניתן שאחר יברך אותה מלבד בעל האירוע בעצמו, חוץ מבעל היכול לברך עבור אישתו ברכת הגומל לדעת כמה פוסקים.
שאלה: ביטול קנס: אני משמש כספרן באחת מהאוניברסיטאות. לאחרונה לקחתי ספר מספריה שאינני עובד בה, ואיחרתי בהחזרת הספר, ובכך חויבתי בת מכיוון שיש לי גישה למאגרים, אני יכול לבטל את הקנס ללא ידיעתם. יש לציין שמהות הקנס היא לא לגרום לקוראים אחרים "להתקע" ולא למצוא את הספר המבוקש. במקרה זה היה ברור לי שאין הזמנות לספר, כך שלא פגעתי באף סטודנט. האם היה מותר לי לבטל את הקנס? אם לא אשמח לדעת מדוע (מקור).
תשובה: בזה שאתה חבר בספריה התחייבת בכל התנאים כולל הקנסות לפי הגדרות הספריה המשאילה. ואף על פי שקנס דינו אסמכתא, כלומר שאדם אינו גומר בדעתו להתחייב בכך, כיון שזה מנהג המדינה המקובל נוצרה התחייבות, ועל כן עליך לשלם הקנס בתנאי שאינו גבוה מהמקובל.
שאלה: ברכה ללא כיפה?: 1. אדם שלא מברך על דברי מאכל ולא שומר מצוות האם מותר לו כשיוצא מדי פעם לברך ללא כיפה או עדיף שלא יברך כלל? 2. אמירת ברכות השחר עד מתי מותר להגיד? ואם קמים בצהריים אסור לומר אותם?
תשובה: 1. עדיף שיברך אפילו בלא כיפה, אבל צריך לדעת שהכיפה על הראש עיקר עניינה בשביל יראת שמים. 2. כאשר אדם מתעורר בשנתו בפעם הראשונה ביום מברך ברכות השחר גם אם קם רק בצהרים. וכל עניינו ברכות השחר בשו"ע או"ח סימן מ"ו. הרב יאיר פרייליך
שאלה: לשון הרע בין איש לאשתו?: האם מותר לאחד מבני הזוג לספר לשני על מקרים שקרו בעבודה, למשל: 1) שהאשה תספר מה אמר לה המנהל, ומה היא ענתה לו. כשזה כולל דברי ביקורת כלפי המנהל. 2) מה אחרים דיברו עליה. 3) לספר על עובד מסויים שתמיד מנסה להכשיל אותה. 4) לספר על עובד מסויים שתמיד מנסה להכשיל עובד אחר. 5) לספר כמה שהיא טובה בעבודה לעומת אחרים שעושים טעויות מסויימות. כשהיא מפרטת מהם הטעויות. וכל זאת מפני שיש לאשה צורך לספר לבעלה כדי שיבין שקשה לה, וכן כדי להרגיש הקלה כשהיא מספרת לו, או כדי שיתן לה עצה טובה וכד?
תשובה: אם רצונה לבקש מבעלה עצה, הדבר מותר. אם זה רק בשביל לפרוק את רגשותיה, לא נראה לי שיש לזה היתר.
שאלה: שומרת חינם שנגנב לה הארנק: למורה שנסעה באוטובוס דחוס מביה"ס נגנב ארנקה. הארנק היה עמוק בתוך תיקה הגדול, שהיה סגור בלשונית החיצונית, אולם הריצ רץ הפנימי לא היה סגור. הגנב הצליח להשחיל את ידו לתיקה ולשלוף את ארנקה באוטובוס בלי שהיא תרגיש בכך. בארנקה, בין השאר, היו כ-200 ש"ח של קופת המורים, שהיו אמורים להיות מופקדים בבנק. המורה "נודבה" לשמש כגזברית של קופת המורים. האם היא חייבת מן הדין לשלם כספים אלו לקופת המורים מכיסה? ואם לא, מהי חייבת ממידת חסידות?
תשובה: המורה מוגדרת כשומרת חינם, אך גם שומר חינם חייב בפשיעה. לכן אם הלשונית שסגרה על התיק הינה צרה ורואים שהרוכסן של התיק פתוח, ודאי זאת פשיעה וחייבת, אך גם אם זו לשונית רחבה שמכסה את כל הרוכסן כיוון שהרוכסן היה פתוח, נראה שהיא חייבת. הרב תומר ישראלי
שאלה: שאלות לפני חתונה: 1. בעז"ה אני מתחתנת בח חשוון, וסגרנו עם ספר שיספר אותי לחתונה. לאחר מכן חשבנו שאולי קיימת בעיה עם העובדה שהוא גבר, למרות שזו עבודתו והוא עסוק במלאכתו. האם אפשר להשאר אצלו או קיימת בעיה? 2.לקחתי על עצמי להגיד מס רב של פרקי תהילים בשנים האחרונות לזיווג של כל מיני אנשים, רפואה שלימה וכ ו וכ ו, אך כרגע לעיתים קשה לי מאוד לעמוד בכל המזמורים ביום, במיוחד עכשיו עם הסידורים לחתונה וכל הלחץ, מה אני יכולה וצריכה לעשות?!.
תשובה: 1. מן הראוי שלא תסתפרי אצלו ותלכי לספרית, גם אם זה כרוך בהפסד ממוני. אבל אם זהו הפסד ממוני גדול, אפשר להסתפר אצלו. 2. תאמרי כמה שאת יכולה, עד שתעבור התקופה הלחוצה.
שאלה: אמירת סליחות: 1. האם ישנה חובה להגיד סליחות במנין כמו בתפילה? 2. הסליחות נאמרות בעיקר בלילה ומוקדם בבוקר, אם קשה לי להגיע ולומר סליחות בבית - הכנסת ישנו היתר כלשהוא לומר סליחות שלא במנין?
תשובה: אין חובה לומר במנין, אבל צריך לדלג על י"ג מידות ועל הקטעים הנאמרים בארמית.
שאלה: צום כיפור למניקה: בשעה טובה ילדתי בת לפני 3 חודשים והיא רק יונקת. מה הדין לגבי צום יום כיפור? מאיזה שעה אפשר לשתות שיעורים כדי שהחלב לא יגמר?
תשובה: כתוב בהלכה שגם מניקה צריכה להתאמץ ולצום ביום הכיפורים. רק אם ידוע בודאות שהחלב יגמר, אז מותר לה לשתות לשיעורין. אבל אם זה לא ידוע, היא צריכה להתחיל לצום, ושתשתה הרבה לפני הצום ותנוח כמה שיותר במהלך הצום, אפילו אם בגלל זה לא תלך לבית-הכנסת בכלל, משום שהתפילות זה מדרבנן והצום הוא מדאורייתא. ואם היא מרגישה שהחלב שלה עומד להגמר, שתתחיל לשתות.
שאלה: עבודה ביום כיפור: האם אני יכול לעבוד ביום כיפור בעבודת שמירה בבית מלון?
תשובה: מותר אפילו בשכר, משום שזה לצורך מצוה.
שאלה: לא נשכח לא נסלח: האם אפשר להסתובב עם חולצה של "לא נשכח לא נסלח"?
תשובה: ח אמרו שאין דבר העומד בפני התשובה. לכן, אם יש אנשים שהשתתפו בדבר הזה והם רוצים לחזור בתשובה, הם צריכים לעשות את שלושת שלבי התשובה הידועים: חרטה בלב שלם, קבלה לעתיד שלא יעשו כך עוד פעם, ווידוי בפה. והיה אם יעשו כך, ודאי שאנחנו צריכים לסלוח, ולא ננעל בפניהם את דלת התשובה. אבל אם הצד השני לא יתעורר מעצמו לחזור בתשובה, אין סיבה לסלוח לו.
שאלה: למה הרבנים לא נאבקו פיזית בגירוש?: במהלך ההתנתקות ואחריה הרבנים דיברו על הנוער המסור שהיה במאבק שנאבק כמה שייכל וחסם כבישים וישב בכלא, מה שהפריע לי הוא שלא ראיתי רבנים נסחבים על ידי חיילים ולא ראיתי כמעט אף רב חוסם כבישים ויושב במאסר, אני באמת מעריך את כל מה שהרבנים עשו אבל אני בתור בחור אם הייתי רואה רב נסחב על ידי חיילים וחוסם כבישים, אז הייתי בטוח שאני עושה את הדבר הנכון וזה היה מחזק אותי פי 100 מכל דברי חיזוק?
תשובה: הרבנים הצעירים השתתפו במאבק בפועל. והרבנים המבוגרים הלכו לפני המחנה בקריאה שהיה בה בעצם הקריאה לא פחות הסתכנות והעזה ממה שעשה הנוער. כאשר תתבגר תווכח שלכל גיל יש את המשימות שלו.
שאלה: קשה לסלוח: נפגעתי מחברה על משהו שעשתה או לא עשתה כלפי במשך החודשים האחרונים. נראה לי שזה נעשה במתכוון, מתוך ניצול וזלזול בי וברגשותי. בשבת האחרונה קרה משהו נוסף - היא אירגנה סעודת שבת והזמינה חברים, אך לא טרחה להזמין אותי ורק ברגע האחרון לפני שבת היא הזמינה אותי "אם אני רוצה" להצטרף לסעודה. היא יצאה מהעניין בכך שהזמינה אותי בצורה של לצאת ידי חובה אך די ברגע האחרון כשכבר לא הייתי פנויה ולא יכולה להיענות להזמנה. איך אני יכולה לצאת ממצב של כעס עליה ופגיעות ואיך אני אמורה לנהוג כלפיה בהמשך?
תשובה: : מצוות בן אדם לחבירו ובמיוחד בנוגע לקרובים זה הדבר שמאד קשה לטפל בו ולתקן אותו. במקרה שאת מתארת יש שתי אפשרויות. אופציית ההתנתקות ואופציית ההתחברות. התחברות - תנסי להסתכל עליה בעין טובה. עם את כועסת הדבר הטוב ביותר לקבוע איתה פגישה. בפגישה תספרי לה את ריגשותיך ותאמרי לה שכנראה שאת נפגעת משום שהקשר בינכם חשוב לך. יתכן שהיא לא מתכונת לפגוע בך אולם חשוב שאת תאמרי את רגשותיך. כתב הרמב"ם שהשנאה בלב היא הדבר ההרסני ביותר. עדיף לומר ולהוכיח את חברך. ודאי לא בצורה תוקפנית אולם בצורה שמביאה את המידע הנצרך בכדי להסיר את הכעס. שיחה כזאת יכולה להיגמר בהפתעות טובות. אולם גם יכולה לגרום למפך נפש. תהי מוכנה שגם פגישה זאת אולי לא תעזור ואז תצתרכי לעבור לאופציית ההתנתקות. במקום שאת בטוחה שהשיחה תזיק ולא תביא תועלת אזי מראש תבחרי באופציית ההתנתקות. כאן אני מציע לך להוריד את הצפיות ממנה. בדרך כלל אנו נפגעים מהחברים הקרובים לנו. ככל שתמצאי חברים אחרים שאת אוהבת והם לא פוגעים בך כל תוכלי להסיח את הדעת מהחברה הפוגעת. תורידי את החלומות שלך נוגע לקשר החיובי בינך לבינה. מרחוק יותר קל שלא לכעוס. בהצלחה.
שאלה: השוכר את האומנין - דיני חזרה: כמובן שיש לשמוע את שני הצדדים, אך אין ויכוח ביננו על העובדות. העובדות כדלקמן. א. הוזמן ביצוע עבודת הדפסה. ב. הוסכם על מחיר. הבית דפוס הוריד ממחירו בעקבות תחרות והשוואת מחירים בין בתי דפוס שונים. ג. בית הדפוס קיבל את העבודה חומר על דיסק ד. הבית דפוס התחיל בעבודה העתקת שמש ה. לאחר כשבוע - הודיע הבית דפוס שהוא לא מעונין לעשות את העבודה, ואינו עושה אותו אלא א"כ יוסיפו לו עוד סכום מסוים, שהוא טעה בחישוב המחיר. ו. למזמין העבודה נגרם נזק רב: הוא היה בגוש קטיף ולא היה יכול לטפל בהעברת החומר לבית דפוס אחר, כמו כן נגרם לו הפסד זמן, וכמובן גם הפסד ממון שהמחיר שם היה יקר יותר. ז.באם הוא לא יסכים להשמע לפסק הנ"ל, האם עלי לגשת לבית דין לממונות, או שאפשר גם לגשת לתביעות קטנות. גם התובע וגם בית הדפוס חובשי כיפות, ושם שמים שגור בפיהם.
תשובה: עפ"י נתוני שאלתך, לאחר שחזר בית הדפוס מהעבודה לאחר שהתחיל, מסרת העבודה לבית דפוס אחר במחיר יקר יותר. תשובה: פסק השו"ע בסי' של"ג הוא שאדם שסחר את חבירו בקבלנות למלאכה ידועה משהתחיל במלאכה אינו יכול לחזור בו (אא"כ חזר בו מחמת אונס), ואם חזר בו ידו על התחתונה. כלומר: א- אם הקבלן (בית הדפוס) קיבל עבודה בסכום של 800 ש"ח ועשה חצי מלאכה, וחזר בו, ועכשיו צריך המזמין לשלם 600 ש"ח כדי לסיים העבודה נותן לו רק 200 ש"ח. אולם, אם לא נהנה כלל ממלאכתו כגון שעשה מעט וצריך לתת לקבלן אחר שיעשה את כל מלאכתו אינו משלם לו כלל. ב- אולם אם נתייקרה המלאכה הרבה וציריך המזמין לשלם 1000 שח כדי להשלימה אין הקבלן צריך לשלם מכיסו ההפרש. ואולם, אין דברים אלו שכתבנו למעשה ואינם פסק, משום שטענות הצד השני לא נשמעו וע"כ יש לפנות לבית דין לדיני ממונות הדן עפ"י דין תורה. ובשום אופן אין לפנות לתביעות קטנות משום שאינם דנים עפ"י דין תורה ויש חילול ה' בדבר.
שאלה: הרבנים למען העניים?: במבצע "לתת" המיועד לספק אוכל לעניים שמקרר ביתם ריק. (אני יודע יש גם עמותות דתיות שעוסקות בזה) אך איפה קריאת הרבנים כולל הראשיים להתנדבות לתכנית "לתת" המופעלת כרגע בתקשורת עם כל החילונים בלבד?
תשובה: איני מאזין לתקשורת ועל כן איני מכיר את המבצע "לתת". אך ב"ה הצבור הדתי עוסק בחסד ובעזרה לנזקקים בצורה יוצאת מן הכלל. ויש לשמוח שגם יש עמותה כזו בציבור החילוני. האם בררת האם עמותה זו מעוניינת בקריאת רבנים?
שאלה: מותר להשתמש בתפידנית?: אין בעיה בזה שבתפידנית התפילין של יד מונחות על של ראש?
תשובה: עד כמה שזכור לי, אין בזה בעיה.
שאלה: עמידה בתקיעות של הסליחות: האם צריך לעמוד בתקיעות של הסליחות שבאמצע הקדיש האחרון. (אני מדבר על סליחות של ספרדים)
תשובה: חובת עמידה היא רק בי"ג מידות ובוידוי.
שאלה: מכונת ייבוש וכביסה לתוך השבת: הואיל ואין שביתת כלים בשבת: 1)האם משום כך ניתן להשאיר מכונת ייבוש פועלת לתוך השבת? (כמובן שלא מלכתחילה). 2)האם מותר להפעיל מכונה לשטיפת כלים בשבת עם שעון שבת?
תשובה: למנהג אשכנז רק אם אינה רועשת מותר להמשיך את פעולתה בשבת
שאלה: לא תהיה לו כנושה: הלוותי לחבר שלי סכום קטן לפני מספר חודשים והוא עדיין לא החזיר לי, מה ניתן לעשות בלי להגיע ל"לא תהיה לא כנושה"?
תשובה: מותר לבוא ולבקש את הכסף, שהאיסור הוא רק כאשר מסתבר שאין לשני מה לשלם. על כן אם הינך חושב שיש באפשרותו לשלם, מותר לבקש ממנו לשלם לך. וכן פסק בשולחן ערוך חושן המשפט סימן צז סעיף ב'. הרב חננאל פאטשינו.
שאלה: תכלית העולם: על פי מסילת ישרים, חובת האדם בעולמו, להידבק להקב"ה, לקיים מצוותיו וכו. אך לשם מה? להנות מחיי העולם הבא? הדבר תמוהה בעיניי, עליי לקיים מצוות בשביל ההנאה (אמנם רוחנית) שלי? אין תכלית נעלה מזו?
תשובה: : הקב"ה הוא מקור הטוב. הקב"ה בחסדו לא שומר את הטוב רק אצלו. הקב"ה רוצה להטיב ולכן הוא בורא את האדם כפי שנאמר עולם חסד יבנה. היסוד לעשות טוב אינו יסוד אגואיסטי אלא עיקרון אידאליסטי. יש ערך עצמי בעשיית הטוב במציאות הטוב. ההנאה בחיי העולם הבאה היא אחת הדרכים לגילו הטוב בעולם. אין סתירה בין הטוב שהאדם מרגיש לבין האידאל. אדם צריך להנאות לא כביטוי לאגואיזים אלא כדרך לגלות את רצונו של הקב"ה חפץ בטוב.